Hoekom is daar pyn en lyding in die wêreld? (2) - www.bybelkennis.co.za
"For, because all of us are inclined by nature to hypocrisy, a kind of empty image of righteousness in place of righteousness itself abundantly satisfies us." – Johannes Calvyn
Lyding is 'n brandende smeltkroes. [Smeltkroes = omstandigheid wat deur beproewing 'n suiwerende invloed het – HAT] Vuur is 'n bekende beeld van marteling en pyn in die Bybel.
As jy deur water moet gaan, is Ek by jou, deur riviere, hulle sal jou nie wegspoel nie; as jy deur vuur moet gaan, sal dit jou nie skroei nie, die vlamme sal jou nie brand nie, want Ek is die Here jou God, die Heilige van Israel, jou redder (Jesaja 43:2 – 3); Verheug julle hieroor, al is dit nodig dat julle 'n kort tydjie bedroef gemaak word deur allerhande beproewings sodat die egtheid van julle geloof getoets kan word. Julle geloof is baie kosbaarder as goud, goud wat vergaan. Selfs die suiwerheid van goud word met vuur getoets, en die egtheid van julle geloof moet ook getoets word (1 Petrus 1:6 – 7); Geliefdes, moenie verbaas wees oor die vuurproef waaraan julle onderwerp word nie. Dit is nie iets vreemds wat met julle gebeur nie (1 Petrus 4:12).
Die Bybelse smeltkroes is soos die vuur wat ons in 'n smidswinkel sal kry. Dit is gevaarlik, maar as dit reg gebruik word, kan dit metale vorm, suiwer en reinig. As ons lyding in geloof verduur, maak dit ons net sterker.
Ons gaan nou na drie aspekte van die smeltkroes van lyding kyk;
Deel I: Verstaan die smeltkroes
Deel II: Trotseer die smeltkroes
Deel III: Stap saam met God in die smeltkroes
Volgende keer gaan ons begin om die smeltkroes van lyding te verstaan. Ons gaan kyk na die kultuur van lyding.